Før stortingsvalget i 2017 tok Olsø som fylkesleder i Arbeiderpartiet til orde for at Ap skulle si klart nei til et mulig regjerings-samarbeid med partiet Venstre. Han begrunnet dette med at partiet stod for langt ifra Ap i arbeidslivs- og skattespørsmål. Utspillet vakte betydelig oppsikt, fordi AP-leder Jonas Gahr Støre holdt døren åpen for et slikt samarbeid. LOs leder Hans-Christian Gabrielsen gikk etterhvert også ut og advarte i likhet med Olsø mot et samarbeid mellom Ap og V. Saken kom til en løsning først da Venstres leder Trine Skei Grande selv sa nei til et slikt samarbeid.